CELEX: 62019TN0387
Language: hr
Date: 2019-06-26 00:00:00
Title: predmet T-387/19: Tužba podnesena 26. lipnja 2019. — DF i DG protiv EIB-a

26.8.2019   
            
            
               HR
            
            
               Službeni list Europske unije
            
            
               C 288/56
            
         
      Tužba podnesena 26. lipnja 2019. — DF i DG protiv EIB-a
      (predmet T-387/19)
      (2019/C 288/69)
      Jezik postupka: francuski
      
         Stranke
      
      
         Tužitelji: DF i DG (zastupnici: L. Levi i A. Blot, odvjetnici)
      
         Tuženik: Europska investicijska banka
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  utvrdi da je tužba dopuštena i osnovana,
               
            slijedom toga:
      
                  —
               
               
                  poništi odluke kojima se osobama DF i DG odbija naknada za nastanjenje nakon povratka iz vanjskih ureda (odluke donesene 6. ožujka 2018. odnosno 28. veljače 2019.);
               
            
                  —
               
               
                  ako je potrebno, poništi odluke od 19. ožujka 2019. (za osobu DF) i od 27. ožujka 2019. (za osobu DG) kojima je EIB utvrdio da ne treba pokrenuti postupak mirenja, jer su njihovi prigovori „manifestly unfounded”;
               
            
                  —
               
               
                  ako je potrebno, poništi odluke od 14. lipnja 2019. kojima se potvrđuje odbijanje dodjele naknade za nastanjenje;
               
            
                  —
               
               
                  naloži tuženiku plaćanje naknade za nastanjenje svakome od tužitelja, uvećane za zatezne kamate izračunane po stopi Europske središnje banke uvećanoj za dva postotna boda, do potpunog podmirenja;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu četiri tužbena razloga.
      
                  1.
               
               
                  Prvi tužbeni razlog, koji se temelji na povredi članaka 5. i 17. Priloga VII. Pravilniku o osoblju EIB-a, počinjenoj načinom na koji ih je protumačila Europska investicijska banka (EIB), jer to novo tumačenje pravila predviđenog tim odredbama nije u skladu s ciljem koji one žele ostvariti.
               
            
                  2.
               
               
                  Drugi tužbeni razlog, koji se temelji na povredi stečenih prava, povredi legitimnih očekivanja, nepostojanju prijelaznog sustava, te povredi načela dobre uprave i dužnosti brižnog postupanja.
               
            
                  3.
               
               
                  Treći tužbeni razlog, koji se temelji na povredi načela nediskriminacije.
               
            
                  4.
               
               
                  Četvrti tužbeni razlog, koji se temelji na povredi članka 41. Pravilnika o osoblju EIB-a.